Каролина Павлова
Привет на тебе, стих печален…

Превод от руски: Василка Хинкова, —

chitanka.info

Salut, salut, consolatrice!

Ouvre tes bras, je viens chanter!

Musset[1]

Привет на тебе, стих печален,

в сърцето бедно оцелял!

Лъч на блаженствата ми ален,

над пепелищата трептял!

Единствен тебе светотатство

не оскверни във храма свят.

Ти напаст моя и богатство,

свещен за мене занаят!

Стани, заспало мое слово,

от моите уста звънни!

Избраницата си отново

със благодат ти осени!

И спри безумното роптание,

и обречи деня ми нов

на непрекъснато страдание

и нескончаема любов!

[1]

Привет, привет, утешителко!

Разтвори обятия, аз ще запея!

Мюсе (фр.). — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.